Noortekeskustes üle Eesti tähistati täna Euroopa päeva: avatud olid Euroopa Liidu teemalised töötoad ja  messid, Keilas ja Karksi-Nuias toimusid kontserdid. Euroopa päeva tähistamine koondus täna igas maakonnas ühte noortekeskusse, kus näidati, milline võiks olla Eesti maapiirkondade noorte sõnum ja eripära suures Euroopas ning saadi Euroopa Liidu kohta ka uut teavet, vahendab ERR Uudised. Viljandimaal oli keskuseks Karksi-Nuia, kus interneti vahendusel ja suurte ekraanide kaudu olid noored üle kogu riigi otselülituste vahendusel kursis mujal toimuvaga.